Catalunya participa al Campionat d’Espanya sub-15 i sub-17 de vòlei platja - Vòlei Platja - Federació Catalana de Voleibol\nCatalunya participa al Campionat d’Espanya sub-15 i sub-17 de vòlei platja\nLes Seleccions Catalanes infantil i cadet participen des d’avui al Campionat d’Espanya de Seleccions Autonòmiques de Vòlei Platja en edat escolar que es celebra a Ribadesella, Astúries. Joan Bagan i Daniel Antolín, seleccionadors catalans de vòlei platja, van viatjar ahir amb els jugadors seleccionats i aquest matí debuten a la competició.\nDaniel Antolín, seleccionador català femení de vòlei platja, ha escollit per participar en aquest campionat a Ona Mateo, del CVB Barcelona i Ivet Herrero, parella que defensarà Catalunya al Campionat d’Espanya de Vòlei Platja cadet; i a María Brun, del DSV CV Sant Cugat, i Carlota Pérez, de l’AEC Vallbona Granollers, parella de la selecció infantil. A les 10:30 del matí, les cadets, i a les 11 hores, les infantils, debutaran al campionat enfrontant-se a la selecció de Madrid. El partit de la tarda el jugaran amb la selecció d’Astúries.\nD’altra banda, Joan Bagan, seleccionador català masculí de vòlei platja, ha escollit per als seus equips a Nil Camps, del CV Premià de de Dalt, i Martí Pinell, per defensar la selecció cadet masculina, i a Hugo Moret i Sergi Graupera, del Club Volei Platja Arenys, com a selecció infantil masculina. El primer partit dels conjunts masculins serà amb la selecció de Castella i Lleó, mentre que a la tarda, com les noies, jugaran el partit amb la selecció d’Astúries.\nLa jornada de dissabte al matí servirà per finalitzar la fase de grups. Les noies jugaran amb Castella la Manxa i els nois amb la Comunitat Valenciana. A partir d’aquí s’haurà de veure els encreuaments segons resultats. Les finals i l’entrega de premis del campionat seran diumenge sobre les 14 hores.


Jordi Pujolràs - VINS I GASTRONOMIA: Petites Golafreries Quotidianes\nEs evident que hi han llocs del mon on es menja mes picants que d’altres. Es un fet constatable si un es belluga una mica. Normalment son indrets tropicals o subtropicals, es a dir hi fa molta calor. Per aquesta darrera qüestió, la calor intueix-ho que hi te quelcom a veure la qual cosa em porta a dir que si el menjar picant, o molt picant, provoca calor aquesta bona gent no ho faria. Ja en tenen prou de calor. Que vull dir que el picant es refrescant?. Doncs si, i aquesta es una experiència totalment personal doncs he menjat molt picant a centro i sud-america, al nord d’Àfrica, al orient-mitja i al orient. Picant en he trovat a molt pocs països nòrdics d’occident. Si ens centrem a la mediterrània menjarem picant a l’oriental i molt poc a l’occidental. Salutacions cordials als de la dieta mediterrània uniforme.\nNaturalment haig de tornar al concepte de gustos culturals que son els que esdevenen de generació en generació, es a dir, això es bo per que sempre ho hem menjat, com es el cas del famós plat de cuina internacional steak au poivre que no es res mes que una reminiscència cultural doncs en el segle XVI ja es feien servir els pebres i d’altres especies picants per conservar les carns, carns que per falta de refrigeració arribaven molt i molt cansades, exhaustes diria jo, al lloc de consumició. El mateix dic, es clar, em el peixos. Un clar exemple es la llagosta a l’americana (a l’Armoricana volien dir) que es menja molt picant a base de bitxos. Ja no vull ni parlar del efecte conservador del pebre negre en els embotits. Encara dura i que sigui per molts d’anys. El toc viu que te el pebre negre es harmoniós, saludable, aromàtic i molt refrescant. El pebre vermell, que en realitat no es pebre sinó una espècie de pebrot molt que en Colon va portar d’Amèrica i el va anomenar pebre dels pobres. Aquest pebre vermell o pebre bord pot ser picant si probe d’una espècie de pebrot que ho sigui, o pebre dolç si ho es de una que no pica. El consum de pebre vermell esta molt estes a la cuina de la mediterrània i també es omnipresent a la cuina hongaresa amb el nom de paprika.\nPebre dels pobres per que en aquells moments el pebre negra o pebre bo venia de l’Índia la qual cosa el feia extraordinàriament car i per això era un additament nomes a l’abast dels molt rics. Quant les importacions es varem fer mes massives els preus varen baixar i les classes populars veren accedir al seu consum provocant d’aquesta manera que les classes altes l’abandonessin com a consum diferenciador i adoptessin el consum de vegetals tendres en forma d’amanides per fer ressaltar el seu poder econòmic. Un altre vegada la manca de transport adient feia que les escaroles arribessin en un estat físic deplorable, molt cansades i per això poc mengívoles.\nPer que es mengen els menuts, cap i pota, tripa, amb picant, i els ronyons al xerès, una reminiscència també cultural dons servien per disfressar el gust poc noble de l’aliment en aquells moments.\nSi diuen que el picant fa calor per que es menja a les regions mes caloroses del mon?, doncs perquè es un vas dilatador i aquesta dilatació dels vasos sanguinis, especialment els mes perifèrics fa que el cos alliberi calor. Aquesta es la calor que sentim, la que ja teníem dintre i que jo la noto molt a les arrels dels cabells.\nHi ha un altre teoria que es la del efecte càntir es a dir el picant fa suar refrescant així el nostra cos. El picant que menjo al hivern no em fa suar i en canvi ja estava suant avants de menjar-lo en països tropicals. Es una teoria un chic hiperbòlica.\nEm l’alcohol passa una cosa semblant però a l’inrevés. Diuen que el alcohol calenta el cos. No es cert. També es un vas dilatador i per això allibera calor o sigui refresca el cos i per aquesta raó no es gens prudent reanimar algú que a patit o esta patint molt fred en un país glaçat. El que estem fen es treure-li calories que en aquell moment li son bàsiques. Un bon teso de caldo ben espès li restaurarà el cos i de pesada la ment.\nEls plats picants fets em pebre negre podent resultar addictius ja que enquestes boletes negres tan saboroses, prèviament moltes, contenen, de natural, endorfina que es la hormona de la felicitat o del sentir-se be. Qui no vol repetir de felicitat?. Aquesta sensació de plenitud beatifica la vaig tindre per darrera vegada en acabar una cassoleta de fang on en el restaurant Suculent de la Rambla del Raval de Barcelona m’hi havien cuinar una excel·lent cap i pota. Aquest cap i pota va esser regat amb un Fra Gerau del 2009 provinent del Montsant. Llavors es quan entens el per que s’ha santificat aquesta muntanyeta.\nEn un altra part d’aquest blog ja vaig parlar de que Tandoori, Curry, i Tajin son formes de cuinar, generalment estofats. No son especies. La barreja d’espècies que es fa servir en el Tandoori es la Massala. El mateix passa amb el Curry, que originàriament vol dir estofat i que el anglesos em la seva ancestral capacitat per no entarar-se de res en el que respecta a la gastronomia varen confondre la part per el tot. Al igual que el Tajin del Magrib, son formes d’estofar mes o menys especiades. La barreja de especies, la mes comuna per fer aquets plats es la massala.\nSembla ser que es bastant normal que el menjar fet en un recipient concret agafi el nom d’aquest. Així diguem, anem a menjar una paella, menja bastant indigesta per cert, menjar ferro no es bo, però el que es el summum de la irracionalitat es que el estri per fer arròs a la paella es digui “paellera”. Malgrat que la Real Academia Española ho constati, el arròs a la paella es fa en una paella i paellera es la senyora que fa paelles ja siguin d’arròs , de fideus o de ferro. El arròs a banda es un altre historia i sempre s’ha de menjar amb un allioli potent.\nEn el nostra país fem servir poc el picant i sempre per donar mes gust a coses que per si soles no en tenen, es el cas del cargols, sempre amb una salsa de tomata amb bitxos roents, o em menges discutibles com es el cas de la tripa i pota que per un fenomen cultural els mengem amb salses picants. Sembla ser que preferim el molt mediterrani all i julivert quasi omnipresent en fregits de peix.\nBe, tant si val, no discutirem pas per això i prefereixo en aquest cas tirar de l'ancestral cultura gallega, eclèctica on les hi hagi, que diu dels seus pebrotets del Padron: Os pementos de Padron uns pican y outros non.\nEnviat per Jordi Pujolràs a 18:19\nEtiquetes de comentaris: Cuina picant


Primeres conferències per a les famílies - FC Barcelona\nHomeClubNotíciesPrimeres conferències per a les famílies\nPrimeres conferències per a les famílies\nwww.fcbarcelona.cat - 01/12/2016 | 09:24\nEl Servei d’Atenció a les Famílies de Masia 360 programa per als propers dies 12 i 16 de desembre dues conferències, a càrrec de l'educadora emocional Cristina Gutiérrez i de la pedagoga i escriptora Eva Bach, per als pares i mares dels 607 esportistes que formen part del projecte\nManel Fuentes conversa amb Adrià Capdevila, de l'Infantil B, durant la presentació de Masia 360. | GERMAN PARGA\nMasia 360 obre el cicle de conferències d’aquesta temporada. El Servei d’Atenció a les Famílies organitza els propers dies 12 i 16 de desembre les dues primeres xerrades destinades a les famílies dels 607 esportistes de les cinc seccions professionals del FC Barcelona que formen part del projecte. Les dues conferències, a càrrec de l’educadora emocional Cristina Gutiérrez i de la pedagoga i escriptora Eva Bach, es faran a les 19.30 hores a la Sala Auditori 1899 del Camp Nou.\nL’educadora emocional Cristina Gutiérrez farà el dilluns 12 de desembre la xerrada ‘Entrenar als fills per a la vida’ on parlarà dels dos tipus de pares que existeixen: “els que preparen el camí pels fills, i els que preparen els fills pel camí”. Cristina Gutiérrez es la responsable del programa d’educació emocional de Masia 360 i és l’autora dels llibres ‘Entrena’l per a la vida’ i ‘Paraules de nen’. Aquesta xerrada està dirigida als pares i mares amb esportistes menors de 12 anys.\nLa pedagoga, professora, escriptora, terapeuta i orientadora familiar Eva Bach farà el divendres 16 de desembre la xerrada “Adolescents al Barça, quina meravella” on parlarà, entre d’altres temes, de com fer un bon acompanyament educatiu en aquesta etapa tan plena de vida i de possibilitats i de les actituds recomanables per relacionar-nos i comunicar-nos amb els adolescents. Eva Bach és autora dels llibres ‘La bellesa de sentir. De les emocions a la sensibilitat’ i ‘Per amor a la meva família’. Aquesta xerrada està dirigida als pares i mares amb esportistes majors de 12 anys.


Darrera actualització el 03 Octubre 2016\nDAVID ACEVEDO EGIDO\nData i lloc de naixement: 07/03/2006, Figueres\nClub: Alt Empordà-Peralada\nEscola: Amistat de Figueres\nElo català: 1897 Elo fide: 1488\n2014: Sub 8\n3èal Campionat Provincial de Girona\n2n al Campionat Provincial de Girona\n5è al Campionat de Catalunya\nCampió Provincial de Girona\nAficions: Anar al camp amb en "Jack" ( el seu gos) , buscar bolets i jugar a WII.\nJAUME ALCÓN LLOSADA\nData i lloc de naixement: 11/02/2006, Andorra la Vella\nClub d’Escacs: GEVA - CEA\nEscola en la que estudia: Col·legi Sant Ermengol\nElo català: 1713 Elo fide: 1180\nCampió al Campionat de les Comarques Pirinenques\n1r sub 10 a l’Open Internacional d’Andorra\nSubcampió de Catalunya\n1r del tram E de l’Open Vila de Santpedor\n1r sub 10 a l’Open Internacional d’Escacs Ràpids de l’Escola d’Escacs d’Osona\nAficions: llegir, programar, matemàtiques, robòtica, bàsquet, ping-pong, fer manualitats, dibuixar i jugar amb l'ipad.\nJORDI CAMPRUBÍ JUANOLA\nData i lloc de naixement: 03/03/2006, Banyoles\nEscola: Pla de l'Ametller\nElo català: 1748 Elo fide: 1295\nSubcampió al Campionat provincial de Girona\n4rt al Campionat de Catalunya Per Equips d’Edats sub 12\n15è al Campionat d'Espanya\nCampió al Campionat territorial de Girona\nSubcampió territorial de Girona per equips sub 12\n3r al Campionat Territorial de Girona\n3r al Campionat de Catalunya\nAficions: Jocs d’ordinador\nData i lloc de naixement: 25/01/2006, a Sabadell\nClub: SCC de Sabadell\nEscola: Escola Pia Sabadell\nElo català: 1618 Elo fide: 1375\n4t al Campionat de Catalunya d’Edats\n1r a l’Open Internacional de Sabadell Grup C\nAficions: Bàsquet i lectura\nALEIX MIRÓ ARBELAES\nData i lloc de naixement: 11/09/2007, Parets del Vallès\nClub: Associació Paretana d’Escacs\nElo català: 1821 Elo fide: 1218\nSubcampió de Catalunya d’escacs actius\nCampió al Territorial del Vallès Oriental, Maresme i Osona\n2n al Torneig Infantil Sub-12 de Figueres "Miquel Mas"\nAficions: Jugar amb els amics i practicar i veure tots els esports\nData i lloc de naixement: 08/02/ 2007, Sant Pere de Ribes\nClub: Sitges Prado Suburenc\nEscola: Agnès de Sitges\nElo català: 1449 Elo fide: 1221\nAficions: Surf, esquí, tenis\nDarrera actualització el 10 Octubre 2016\nLLIBERT CÉSPEDES i LLAVERIAS\nData i lloc de naixement: 12/01/2004, Barcelona\nClub: Tres Peons\nEscola: Escola Vedruna de Gràcia\nElo català: 2052 Elo fide: 1806\n2012: Sub 8\n2013: Sub 10\n2014: Sub 10\nSubcampió de Catalunya d'actius\nCampió del Torneig Nuevas Generaciones (Benidorm)\n2015: Sub 12\nCampió de Catalunya d'actius\nSubcampió de Barcelona\nPAU PUEYO i AMORÓS\nData i lloc de naixement: 24/05/2004, Barcelona\nEscola: Fundació Llor, Sant Boi de Llobregat\nElo català: 1938 Elo fide: 1512\nSubcampió al Territorial del Baix Llobregat, Garraf, i Penedés\nSubcampió al Territorial del Baix Llobregat, Garraf, i Penedès\nCampió al Territorial del Baix Llobregat\n2n a l’Obert de Llinars Grup B\nAficions: Bàsquet, esquí, bicicleta, futbol , videojocs, jocs de taula.\nDANIEL ÀLVAREZ ALBIOL\nData i lloc de naixement: 12/01/2005, Barcelona\nClub: Foment Martinenc\nEscola: Arenal de Llevant\nElo català: 1884 Elo fide: 1509\n2013: Sub 8\nCampió de Catalunya per Equips\nJOSEP NAVAJAS ÀLVAREZ\nData i lloc de naixement: 07/04/2005, Santa Eulàlia de Ronçana\nClub: Vall Del Tenes\nEscola: CEIP Ronçana\nElo català: 1850 Elo fide: 1386\n4rt al Campionat de Catalunya\nAficions: Música, tocar el piano i llegir sobre els planetes, les estrelles i l’univers.\nData i lloc de naixement: 07/01/2005, Barcelona\nClub: Sant Andreu\nEscola: Santa Teresa\nElo català: 2026 Elo fide: 1817\n3r a l'Escolar del CEEB\n3r al Campionat de Catalunya d’Escacs Actius\nCampió Escolar del CEEB individual i Per Equips\n9è al Campionat d’Espanya\nAficions: L’esport en general\nNICOLÀS JIMÉNEZ MUÑOZ\nData i lloc de naixement: 06/04/2005, Barcelona\nClub: Peona i Peó\nEscola: Escola Tecla Sala (L’Hospitalet)\nElo català: 1993 Elo fide: 1562\n1r al Torneig de Promoció Ciutat de Barcelona\n3r al Campionat Provincial de Barcelona\n6è al Campionat de Catalunya\nAficions: Bàsquet, música rap, jocs d’ordinador\nDarrera actualització el 04 Octubre 2018\nGM Sandro Mareco 2653\nGM Fernando Peralta 2582\nGM Alan Pichot 2556\nGM Federico Pérez Ponsa 2554\nGM Leandro Krysa 2503\nGM Josep Manuel López Martínez 2581\nGM José Ángel Guerra Méndez 2534\nMI Hipólito Asis Gargatagli 2526\nGM Àlvar Alonso Rosell 2526\nMI Carles Díaz Camallonga 2444\nButlletins d'Escacs - Any 2016\nReportatge d'UFEC Tv del Magistral Ciutat de Barcelona\nDarrera actualització el 12 Novembre 2015\nBorsa de treball de monitors\nEn aquest apartat del web de la Federació, s'anirà penjant periòdicament les ofertes de treball per a monitor d'escacs que ens vagin arribant a la Federació.\nOFERTA DE FEINA (DATA 15/03/2021)\nEl Club d'Escacs Gramenet busca un monitor d'escacs.\nClasses als migdies, de 12.30 a 14 hores tots els dies de dilluns a dijous,m a partir del mes d'abril.\nImprescindible tenir títol de monitor, estar inscrit al ROPEC i presentar el certificat de delictes sexuals.\nInteressats: contactar a gramenetclubescacs@gmail.com\nOFERTA DE FEINA (DATA 22/02/2021)\nESCAC í MAT busca monitor/a per impartir classes extraescolars en anglès a Barcelona ciutat. Diferents dies i horaris.\nS'ofereix contracte laboral amb incorporació immediata.\nRequisits: bon nivell d'anglès o natiu i certificat negatiu de delictes sexuals al dia.\nContacte: David Moya – david@escacimat.com / 658.25.21.44\nOFERTA DE FEINA (DATA 2/2/2021)\nL'empresa Societat Coral Obrera “La Glòria Sentmenatenca” de Sentmenat busca un monitor d'escacs per impartir classes, de moment via telemàtica i, quan millori la situació sanitària, passarien a ser presencials.\nHoraris: Una tarda a la setmana, a convenir.\nEl nivell dels alumnes sería principiant.\nInteressats contactar al 937151345 o a l'adreça electrònica: comunicacio2@elcorosentmenat.cat\nOFERTA DE FEINA (DATA 21/12/2020)\nEl Club d'Escacs Gramenet busca un monitor d'escacs per fer classes a una Escola de Santa Coloma de Gramenet.\nClasses als migdies, de 13-14.30h tots els dies de dilluns a dijous. El sou són 15 euros/h (nets) amb un contracte d'obra i servei. Imprescindible tenir títol de monitor, estar inscrit al ROPEC i presentar el certificat de delictes sexuals.\nOFERTA DE FEINA (DATA 18/12/2019)\nGlop Chess Club, nou club d'escacs de Barcelona, busca monitors per fer classes extraescolars entre setmana, en escoles de Barcelona, i també algunes sessions el cap de setmana en el nostre club. Es valorarà també que es puguin fer en anglès.\nSr. Josep Arús\nOFERTA DE FEINA (DATA 21/11/2019)\nEDAMI busca monitors per impartir classes a la província de Barcelona. Ofereix contracte laboral amb incorporació immediata. Formació a càrrec de l'empresa.\nMés informació a: https://www.edami.com/bolsa-de-trabajo/ i a escola@edami.com\nOFERTA DE FEINA (DATA 25/06/2019)\nENTITAT: Escola Frederic Mistral Tècnic Eulàlia (Centre Primària-Tibidabo)\nC/Lluís Muntades 3-5-7\nResponsable: Miquel Tortosa Corbella coordinador d’activitats extra-escolars.\nCorreu de contacte: mtortosaco@cimdestela.cat\nPlaces: 1 Vacant d’entrenador d’escacs els migdies a l’escola.\nSalari i horari : 240€ - Dilluns i Dimecres de 13h a 15h (Dinar gratis inclòs)\nDurada: D’Octubre 2019 a Maig 2020\nOFERTA DE FEINA (DATA 28/5/2019)\nLa Federació d’Escacs Valls d’Andorra busca professor d’escacs per impartir classes a les escoles i als clubs del Principat d’Andorra pel curs 2019/20.\nIncorporació setembre 2019.\nSou net anual 19.500€ (en 13 nòmines).\nClasses en horari lectiu i extraescolar.\nExperiència demostrable a escoles.\nCarnet B1 i vehicle propi.\nEs valorarà nivell com a jugador i titulacions internacionals.\nInteressats enviar correu electrònic juntament amb CV a: info@escacsandorra.com o trucar al +376 347085.\nButlletins d'Escacs - Any 2015\nDarrera actualització el 14 Gener 2016\nDarrera actualització el 29 Juny 2015\nButlletins anys 2015\nCalendari de proves oficials i tutelades d'àmbit català organitzades per la Federacio Catalana d'Escacs per al 2015\nPublicació de les partides de la onzena ronda de la Divisió d'Honor de la Lliga Catalana 2014\nPublicació de les partides de la desena ronda de la Divisió d'Honor de la Lliga Catalana 2014


Desembre de 2016 – Institut La Guineueta\nEl passat 20 de desembre, 15 alumnes i alguns professors del centre vam participar tot el dia en un macro event a la plaça Espanya que va aglutinar 3000 estudiants d’arreu de Catalunya per fer-los una sacsejada en el món de l’emprenedoria i els reptes amb noves tecnologies.\nRead More iFest\nEtiquetes: Emprenedoria, Innovació, Premis, Tallers\nSimulacre d’incendi en un tren d’ FGC\nEl passat dia 22 de novembre, l’alumnat de 2n d’ emergències va participar en un simulacre d’incendi en un tren d’ FGC a l’estació de Terrassa Estació del Nord.\nRead More Simulacre d’incendi en un tren d’ FGC\nEtiquetes: Alumnat, simulacres, vídeos\nEl passat 25 de novembre de 2016, l’INS La Guineueta va organitzar una visita tècnica per a tots els grups del departament de Transport i Manteniment de Vehicles al saló de l’AutoRetro 2016 de Barcelona, que cada any acull la Fira de Barcelona.\nRead More AutoRetro 2016\nEl passat 30 de novembre, el grup 2S de segon del Grau de Tècnic Superior en Salut Ambiental, va realitzar una visita al MUHBA, Museu d’Història de Barcelona, corresponents al crèdit 5, Residu Sòlid i Medi Construït. Durant aquesta van fer el recorregut “De Barchino a Barchinona“\nRead More Visita al MUHBA


Dubtes de llengua: de maig 2014\nPublicat per dospoals a 11:15 2 comentaris:\nD'entre les coses que he aprés de la llengua és que els usuaris la parlem i l'escrivim amb inèrcia, és a dir, copiem els usos lingüístics que trobem en altri i a vegades no es fixem si són adequats o exactes: simplement repetim i anem fent. Un exemple d'aquesta continuïtat lingüística és el mot predestinar, de què transcric la definició del DIEC:\n1) Destinar per endavant. Tot semblava predestinar-lo a l’èxit; 2) Déu, destinar per endavant (algú) a la salvació.\nEl tocat és que predestinar és un mot que per sentit hauria de ser el mateix que destinar, de què transcric la definició del DIEC:\n1) Fixar per endavant la sort (d’algú o d’alguna cosa). La Terra ha estat destinada a esdevenir un planeta mort; 2) determinar per endavant l’emprament, l’acció, la condició futura (d’algú o d’alguna cosa). Destinar part del pressupost a la construcció d’un pont. Edifici que ha estat destinat a oficines. Hores que destinava a rebre el públic; 3) algú, decidir per endavant (allò que farà). Havia destinat d’anar als Alps quan arribés la primavera.\nNo trobeu que les definicions 1 i 2 de predestinar coincideixen amb les definicions 1 i 3 de destinar? És possible que predestinar siga una redundància de destinar? Però per a confondre'm més, al DCVB predestinar és documentat abans (Llull) que destinar (Lacavalleria). Bon dubte tinc.


Una marea blava de 50.000 persones desborda Amposta ~ EbreDigital.cat\nOriol Gracià\t2018-03-04T20:30:57+00:00\t7 de febrer de 2016|Societat| Amposta, Montsià, Terres de l'Ebre|Tags: Portada|0 Comentaris\nEl clam per la implicació del Govern de Catalunya i la Unió Europea en la protecció del Delta ha centrat l’eix de les proclames. “El pla Hidrològic està sota sospita, està fet a esquena de les normatives europees i de la gent de les Terres de l’Ebre”, ha explicat Manolo Tomàs, portaveu de la Plataforma en Defensa de l’Ebre. “Per tant, en aquesta lluita necessitem tots els suports possibles, necessitem el suport del Govern de la Generalitat”, ha afegit.\nAmparo Moreno periodista tortosina i catedràtica de la Facultat de Ciències de la Comunicació de la Universitat Autònoma de Barcelona, ha llegit el manifest final en el qual ha exigit “la implicació europea per garantir un Ebre, viu i digne”. De fet, la manifestació ha servit d’avantsala a la visita d’onze eurodiputats al Delta de l’Ebre prevista per a demà a la tarda. Els dirigents europeus visitaran el territori per conèixer de primera mà els problemes mediambientals que pateix el riu i avaluar el compliment de la normativa comunitària sobre medi ambient i gestió d’aigües. L’expedició d’eurodiputats atendrà la Plataforma en Defensa de l’Ebre i visitarà el programa pilot de mesures de mitigació i adaptació al canvi climàtic. La jornada acabarà amb una reunió amb pescadors, arrossaires i ornitòlegs.


Festes presenta la programació de les Campanades 2017/18, que comptarà de nou amb emissió en directe | 3x4.info\nHome > El Maestrat > Festes presenta la programació de les Campanades 2017/18, que comptarà de nou amb emissió en directe\nPublicado por: 3x4.info en El Maestrat 7 diciembre, 2017\t0 409 Visitas\nTxema Grau i Adriana Prados seran els encarregats de conduir aquest esdeveniment. Un cop arribe el 2018 Orquesta La Jungla amenitzarà l’entrada del nou any amb música a la Plaça Parroquial fins a les 2:00 a.m.\nEl regidor de Cultura, Festes, Tradicions i Joventut, Marc Albella, ha presentat avui la nova edició de la programació per a les Campanades 2017/18, que per segon any consecutiu aposta per l’emissió en directe d’aquest moment a través de Canal 56 .\n“Tenint en compte l’èxit de l’any anterior, hem decidit continuar amb aquesta aposta, que busca que tant aquelles persones de Vinaròs i comarca que no puguen ser presents, com els que vulguen viure-les en viu i en directe, puguen gaudir aquest 31 de desembre de l’arribada del nou any a la localitat “, ha indicat Albella.\nEn aquesta ocasió seran els comunicadors Adriana Prados i Txema Grau els encarregats de conduir aquest esdeveniment, que començarà a les 23:30 hores a la Plaça Parroquial i que des d’aquesta mateixa hora es podrà seguir també a través de la televisió.\nUn cop es donen les Campanades, Orquesta La Jungla amenitzarà les primeres hores del 2018 a la plaça fins a les 2:00 a.m. Posteriorment, els qui ho desitgen podran continuar la celebració en els pubs i locals d’oci de la població.\n“Animem a tots a que vinguen per compartir aquest moment i gaudir junts de l’entrada del 2018, ja sigue a la plaça o a través de les pantalles”, ha conclòs Albella, que ha acabat agraint la col·laboració de la Comissió Organitzadora del Carnaval i de l’Associació de Pubs de Vinaròs per ajudar a fer possible aquest esdeveniment.


El No Surrender Festival de Vilanova de Bellpuig escalfa motors amb una versió infantil que atrau uns 50 joves músics\nEl festival d'homenatge a Bruce Springsteen del Pla d'Urgell espera el 29 i 30 d'aquest mes un miler de participants que interpretaran conjuntament la cançó 'Badlands'\nA Vilanova de Bellpuig, al Pla d’Urgell, la segona edició del festival d’homenatge a Bruce Springsteen ‘No Surrender Festival ja ha començat a escalfar motors amb la versió infantil de l'esdeveniment. Uns cinquanta joves músics d'entre 5 i 15 anys han assajat la cançó ‘Badlands’, que és la que s'ha escollit aquest any perquè toquin alhora un miler de músics el pròxim 30 de juny. L'objectiu del No Surrender Kids és que els intèrprets més joves es familiaritzin amb la cançó i perdin la por a tocar durant l'actuació multitudinària que es farà d'aquí a tres setmanes.\nLa pluja ha obligat a traslladar l'assaig al pavelló de Vilanova de Bellpuig, avui ple de bateries, teclats, guitarres i saxos. Aquest diumenge també s'ha presentat una rèplica de la primera guitarra d’Springsteen que se sortejarà a favor de l'entitat Salut Mental Ponent, una tria gens gratuïta després que el ‘Boss’ fes pública a seva lluita contra la depressió.\nL'objectiu del No Surrender Festival és fer un tribut a Bruce Springsteen aplegant en un mateix espai el major nombre de músics que interpreten alhora un tema del 'Boss'. Aquest any s'ha triat la cançó 'Badlands' i els primers a assajar-la han estat una cinquantena de músics de fins a 15 anys sota la direcció del músic Antoni Tolmos, director artístic del festival.


Soho Point Palermo Buenos Aires Argentina - Ofertes d'hotels amb els MILLORS DESCOMPTES EN LÍNIA\nReserva Soho Point Palermo\nParaguay 3261, Recoleta, Buenos Aires, Argentina, 1425\nSoho Point Palermo valoracions\nCaracterístiques que t'encantaran sobre Soho Point Palermo\nExcepcional ubicació - a A 2,27 kilòmetres del centre\nPalermo Soho1,4 km\nEl Ateneo Grand Splendid1,7 km\nCementiri Recoleta1,87 km\nMuseu d'Art Llatinoamericà de Buenos Aires2,05 km\nMuseu Nacional de Belles Arts2,09 km\nBoscos de Palermo2,53 km\nBasílica del Santísimo Sacramento3,52 km\nCatedral Metropolitana3,92 km\nPuerto Madero4,5 km\nHabitacions disponibles a Soho Point Palermo\nMés informació sobre Soho Point Palermo\nDissenyat tant per oci com per negoci, Soho Point Palermo està situat idealment a Recoleta; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Soho Point Palermo asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Soho Point Palermo es reflexa en cada habitació. aire condicionat, calefacció, escriptori, balcó/terrassa, aparell de televisió són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent piscina exterior, solàrium. Si buscau un allotjament còmode i adequat a Buenos Aires, faci de Soho Point Palermo la vostra llar.\nPalermo Soho - 1,4 km\nCementiri Recoleta - 1,87 km\nRecoleta - 2,03 km\nMuseu d'Art Llatinoamericà de Buenos Aires - 2,05 km\nMuseu Nacional de Belles Arts - 2,09 km\nBoscos de Palermo - 2,53 km\nBasílica del Santísimo Sacramento - 3,52 km\nCatedral Metropolitana - 3,92 km\nPuerto Madero - 4,5 km\nValoracions d'hostes reals sobre Soho Point Palermo


Dia 9 de desembre de 2020 s'ha publicat la Resolució provisional del concurs de trasllats voluntari per proveir places bàsiques vacants de personal estatutari de la categoria zelador/zeladora.\nAmb data 1 de desembre de 2020 es publica a la plana web del Servei de Salut la llista definitiva de persones admeses i excloses per participar en el concurs de trasllats voluntari per proveir places vacants de la categoria zelador/zeladora.\nAmb data 25 de novembre de 2020 es publica a la web del Servei de Salut un nout tall de borsa única de les següents categories:\nInfermer/a Salut Mental\nEl 26/11/2020 el Tribunal qualificador de les proves selectives del concurs oposició de la categoria administratiu/administrativa, ha publicat la llista provisional de les puntuacions obtingudes en la fase de concurs de les persones que havien superat la fase d'oposició.\nMobilitzacions dels empleats públics de la CAIB\nConcurs trasllats auxiliar administratiu. Llista provisional mèrits\nOPE categoria tècnic/tècnica en documentació sanitària. Publicació de respostes correctes\nBorsa única categoria Auxiliar d'infermeria\nConcurs trasllats auxiliar administratiu. Llistats definitius admesos/exclosos


Ajuts per les pèrdues de produccions degut als aiguats – Agroxarxa\nAjuts per les pèrdues de produccions degut als aiguats, ventades i nevades ocorregudes al gener, febrer i març de 2015.\nEls titulars de les explotacions que siguin PIMES i que estiguin situades als municipis:\nProvíncia de Barcelona: Pujalt\nProvíncia de Lleida: Consell Comarcal del Pallars Jussà\nProvíncia de Tarragona: Ascó, Benissanet, Flix, Garcia, Ginestar, La Palma d’Ebre, Miravet, Móra d’Ebre, Móra la Nova, Rasquera, Riba-roja d’Ebre, Tivissa, La Torre de l’Espanyol, Vinebre, Amposta, Arnes Batea, Bot, Caseres, Corbera d’Ebre, El Pinell de Brai, Gandesa, Godall, Horta de Sant Joan, Paüls, Prat del Comte, Roquetes, Santa Bárbara, Tivenys i Tortosa.\nI que tinguin les pòlisses del Pla d’Assegurances Agràries Combinades en vigor (o sinó estava obert el període de contractació haver-la tingut l’any anterior) i que hagin patit pèrdues superiors als 30% de la producció poden sol·licitar l’ajut de com a màxim el 70% dels danys patits.\nLes pèrdues de producció calculades en relació a la mitja de producció de les tres anualitats anteriors. En el cas de produccions agrícoles el càlcul de les pèrdues es farà per parcel·la i en el cas d’altres tipus de produccions (ramaderes) el càlcul es farà tenint en compte les pèrdues en el conjunt de l’explotació. L’ajut s’atorgarà pels danys que no quedin coberts per la pòlissa en vigor sobre la part de producció no garantida per l’assegurança.\nEn el cas de produccions llenyoses, es podrà tenir en compte també, un ajut equivalent al cost de reposició de les plantacions afectades.\nEl termini de sol·licitud de l’ajut finalitza el 30 de novembre. S’han de presentar omplerts els models habilitats a les darreres pàgines de l’Ordre d’ajuts.\nPer més informació i per accedir als formularis de sol·licitud podeu consultar l’Ordre AAA/2357/2015. De 29 d’octubre, per la que s’estableixen les bases reguladores i es convoquen ajuts pels danys causats en produccions agrícoles i ramaderes per les inundacions i altres efectes dels temporals de pluja, neu i vent ocorreguts als mesos de gener, febrer i març de 2015.\naiguats, ajuts, assegurances


Els rubinencs escullen el milfulls de llaminera i xampinyons de l’Antic Hostal del Gall com la millor tapa de Sant Galderic - Ajuntament de Rubí\nEls rubinencs escullen el milfulls de llaminera i xampinyons de l’Antic Hostal del Gall com la millor tapa de Sant Galderic\nEls rubinencs escullen el milfulls de llaminera i xampinyons de l’Antic Hostal del Gall com la millor tapa de Sant Galderic L’activitat “De tapes per la fira” va registrar un nou èxit de participació, amb prop de 23.500 racions venudes https://www.rubi.cat/ca/actualitat/noticies/els-rubinencs-escullen-el-milfulls-de-llaminera-i-xampinyons-de-l2019antic-hostal-del-gall-com-la-millor-tapa-de-sant-galderic https://www.rubi.cat/ca/actualitat/noticies/els-rubinencs-escullen-el-milfulls-de-llaminera-i-xampinyons-de-l2019antic-hostal-del-gall-com-la-millor-tapa-de-sant-galderic/@@images/image/preview\nL’activitat “De tapes per la fira” va registrar un nou èxit de participació, amb prop de 23.500 racions venudes\nEl regidor i la presidenta de l’Associació Sant Galderic, amb els establiments reconeguts\nAquest dimecres ha tingut lloc a l’Ateneu Municipal el lliurament dels diplomes als tres establiments que, segons els rubinencs, van elaborar les millors propostes gastronòmiques en el marc de l’activitat De tapes per la fira, inclosa a la Fira de Sant Galderic. La tapa més ben valorada ha estat el milfulls de llaminera amb xampinyons i textures de parmesà de l’Antic Hostal del Gall; en segona posició ha quedat el pa de coca amb botifarra, xampinyons i ceba caramel·litzada, acompanyat de nachos amb pinzellada de guacamole, del Cafè Berlín; i la tercera tapa amb més puntuació ha estat la torrada amb lloms de sardina en escabetx en un llit de ceba de Ca l’Angeleta.\nAquest era el primer cop que l’activitat De tapes per la fira donava als participants la possibilitat de votar les seves tapes preferides i escollir així les millors d’aquesta quarta edició. En total s’han recollit 136 fulletons emplenats amb 839 valoracions, la majoria de les quals han estat notes altes.\nA banda de lliurar-se els diplomes als establiments amb millor puntuació, aquest dimecres també s’han sortejat entre els votants tres vals-restaurant per valor de 30 euros cadascun.\nLa quarta edició de la proposta De tapes per la fira, que va tenir lloc entre el 8 i el 17 d’octubre, va tornar a ser un èxit, amb la participació d’una trentena de bars i restaurants de la ciutat i prop de 23.500 tapes venudes. Enguany, l’activitat va experimentar un important creixement amb la implicació de més establiments ─tres més que el 2014─ i un increment de dies ─de tres a deu─.\nEl regidor de Comerç, Rafael Güeto, ha manifestat la seva satisfacció pel bon funcionament d’aquesta proposta i ha agraït l’esforç organitzatiu de l’Associació Sant Galderic i dels establiments participants. El responsable municipal ha destacat el fet que la majoria de bars i restaurants hagin expressat “la seva voluntat de tornar a participar a l’activitat, la qual cosa és significativa de l’èxit aconseguit”.\nDe la seva banda, la presidenta de l’Associació Sant Galderic, Magda Batlles, ha recordat el progressiu creixement d’aquesta proposta, nascuda ara fa quatre anys amb la intenció que els visitants de la Fira de Sant Galderic poguessin gaudir d’una oferta gastronòmica de qualitat. “Volem que es parli de la fira [...], i que els restauradors s’impliquin en temes de ciutat ens fa molta il·lusió”, ha declarat Batlles, qui també ha reconegut el suport rebut per la regidoria de Comerç en l’organització de De tapes per la fira.\nSorteig dels vals-restaurant


"El CEO del Barça ha de ser català, culer i del món de la tecnologia"\nEl candidat a la presidència del Barça alerta que "no hi ha hagut voluntat política de portar la democràcia del club al següent nivell"\nVíctor Costa Director Barcelona. 23 de gener de 2021 05:30\nVíctor Font és el fundador de Delta Partners. | Àngel Bravo\nVíctor Font (Granollers, 1972) és CEO de Delta Partners i candidat a la presidència del Barça. Fill de botiguers i petits empresaris, el seu primer somni era ser futbolista però va decidir guanyar-se la vida com a empresari. L'any 2006 quan el Barça guanyava a París la segona Champions de la seva història, Font va passar de ser soci de DiamondCluster (Oliver Wyman) a cofundador de Delta Partners que actualment té 250 treballadors. El seu món es mou entre consultoria estratègica, banca d'inversió, fusions i adquisicions (M&A) o fons de private equity, però també entre diaris com l'ARA i el futbol. Després de molts anys treballant un projecte i un equip, el seu gran objectiu és presidir la Casa Blaugrana.\nPer què va decidir ser empresari?\nLa vocació inicial era intentar ser futbolista, la il·lusió va perdurar però em vaig adonar que valia més guanyar-me la vida d’una altra manera. Haver viscut el món del botiguer, l'empresari i la pime a casa era una via prou genèrica per entrar al món laboral i intentar guanyar-me la vida.\nEn què es fixa a l’hora de fitxar treballadors?\nEl sector de Delta Partners té molta rotació, hi ha molta gent que hi entra i fa de banquer o consultor durant dos anys. En els últims 15 anys d’història de l’empresa hi han passat milers de treballadors. Hem entrevistat i avaluat més de 100.000 candidats per mirar si les seves capacitats s’adaptaven a allò que necessitem. És un tema bastant metòdic, mirem skills, talent, experiència i coneixements de la indústria però també hi ha molta part d'encaix i confiança personal. En el Barça hem fet el mateix.\nEl nostre sector és un negoci de persones, nosaltres venem les nostres capacitats i la nostra experiència per assessorar els nostres clients. És fonamental que els equips puguin treballar de forma cohesionada i la cultura empresarial que hem creat és molt diferencial. Hem construït una empresa de zero que vol competir amb McKinsey, BCG o Bain que són grans multinacionals del món de la consultoria i marques molt potents.\n"En el model tradicional que encara avui és vàlid a la junta directiva del Barça hi ha amics i coneguts d'una persona que vol ser president i que tenen molt temps i diners per dedicar-s'hi. Al segle XXI això ha de canviar"\nCom va triar el seu particular equip econòmic?\nEn el model tradicional que encara avui és vàlid a la junta directiva del Barça hi ha amics i coneguts d'una persona que vol ser president i que tenen molt temps i diners per dedicar-s'hi. Al segle XXI això ha de canviar. Volem una junta directiva on hi hagi gent amb talent, coneixement i experiència per prendre les decisions rellevants vitals però gent que també pugui tenir altres projectes vitals, personals o professionals.\nQuè se'ls hi demana?\nEls hi demanem que vinguin i participin a les juntes que han de ser 10 o 12 l’any i que ajudin a prendre les millors decisions. Hem d'innovar des d’un punt de vista empresarial i econòmic, si volem protegir el model de propietat i seguir competint pel futur del Barça. Amb les fonts de negoci tradicional, els drets de televisió, sponsorship, ticketing, l’Espai Barça... Podrem fer créixer els ingressos que vinguin de l’estadi però el creixement tampoc serà massa gran. El nombre de seients a l’estadi és limitat i de nou, hem d’innovar. El pla definit passa per vendre productes i serveis als 400 milions de fans que tenim arreu del món.\nQuins productes i serveis?\nContinguts audiovisuals, merchandising, producte llicenciat… Avui en dia hi ha pirateria i molts intermediaris que fan que el Barça no li tregui massa valor. Hi ha el gaming, e-sports i hem de seguir innovant. Són àrees estratègiques, vam haver d’intentar convèncer emprenedors amb experiència en aquesta àrea. Amb el nostre equip econòmic assegurem coneixements dins la junta directiva i és una transformació del què és el Barça. Aire fresc, noves idees i nous lideratges. No podem pretendre que fent el mateix que fèiem fa 15 anys podrem fer front a les oportunitats que tenim per davant.\nOn es viu millor, a Catalunya o a Dubai?\nAquí. Dubai va ser una sorpresa molt agradable, hi anàvem amb expectatives molt baixes des del desconeixement. Té una qualitat de vida molt alta i el clima és molt agradable, exceptuant dos o tres mesos d'estiu. Hi ha molta seguretat i tot és còmode com l'oferta de serveis i oci. Però, com a Catalunya no es viu enlloc.\nEn quin moment vau decidir ser socis amb Xavi Hernández de l’empresa Optima Sports Systems?\nVa venir rodat. Amb el Xavi ja ens havíem conegut, però el primer que m'ho va comentar va ser l'Arturo Canales que és l'agent del Gerard Piqué i que juntament amb el Fernando ajuden el Xavi. Després, el Joan Vilà que també formava part del projecte i que havia sigut un bon client del meu pare a Citröen. Tenien gent amb coneixement futbolístic com el Xavi i el Joan i tenien coneixement de startup, però els hi faltava el coneixement de negoci i dels inversors que nosaltres podíem aportar.\nTreballant a Cluster, també va conèixer Ferran Soriano i Marc Ingla. Per què va fracassar i què vau aprendre de la candidatura de Marc Ingla l’any 2010?\nVam construir una candidatura de forma tradicional, ràpid i corrents, com es fan el 90% de les candidatures. Ens hi vam posar al març i les eleccions eren al juny. Hi havia una inèrcia de Sandro Rosell que portava dos o tres anys fent territori i parlant amb molta gent. No ens en vam sortir i l’aprenentatge fonamental és adonar-se que és una irresponsabilitat construir candidatures en format esprint per intentar governar el Barça i encara més ara tenint en compte la situació del club. No sé si això arribarà a bon port, però primer vam intentar construir projecte i després, guanyar les eleccions.\nMolta gent ens ho treu en cara i ens diu que es guanyen les eleccions amb màrqueting, una pancarta i notorietat. Vam pensar que amb un projecte ben treballat i un equipàs podíem donar garanties als socis i sòcies que podem afrontar els reptes i les oportunitats de futur.\n"Molta gent ens diu 'guanyes eleccions amb màrqueting, una pancarta i notorietat'. Nosaltres vam pensar un projecte ben treballat i un equipàs"\nFa 7 anys que prepara la candidatura Sí al Futur. Quina ha sigut l’estratègia per arribar fins aquí?\nLa candidatura és dels darrers dos anys i mig. La feina anterior era validar el diagnòstic que fèiem. Era com l’analogia del canvi climàtic, enmig de l’època daurada del Barça guanyant triplets i sextets, però ja dèiem compte que a mig termini podem tenir la tempesta perfecta.\nCom és la tempesta perfecta?\nEl 2015 vam fer una roda de premsa explicant aquest diagnòstic. Vam dir que hi havia riscos i que ens podíem convertir en el nou Milan sent un equip històric, amb molta tradició però que no competeix al primer nivell i que posa el seu model de propietat en risc. Els primers anys es tractava de validar si aquest diagnòstic tenia sentit i fer aterrar així la hipòtesi del pla de futur que podíem tenir per afrontar aquest repte.\nS’hi va anar sumant gent, jo estava molt capficat en assegurar que teníem la capacitat de convèncer gent molt culer però que no se sentien atrets per servir el club. El que ens ha portat més temps ha sigut convèncer que es pot compaginar la part professional i la part professional.\nPer què va decidir vendre les seves accions a l’ARA i Delta Partners abans de presentar-se com a candidat a la presidència del Barça?\nVivim en un món molt canviant i has d’estar preparat per afrontar els riscos i les oportunitats de la millor manera. En el sector de consultoria i la banca d’inversió, som una boutique, un negoci relativament petit. Com aquella barqueta que està al mig de l’oceà envoltada de tota mena de vaixells grans, taurons i perills… Vam arribar a la conclusió que tenia sentit incorporar la nostra plataforma dins un grup multinacional més gran que ens pogués donar accés a recursos, creixement i un pla per monetitzar l'empresa.\n"L'any 2015 vam dir que hi havia riscos i que ens podíem convertir en el nou Milan sent un equip històric, amb molta tradició però que no competeix al primer nivell i que posa el seu model de propietat en risc"\nEn temps de pandèmia...\nVam començar fa un parell d’anys i ho hem volgut fer a foc lent. Les incerteses de sempre. Anàvem a signar a començaments d’any i llavors va esclatar la pandèmia, vaig pensar que tot això se n'anava a norris però no. Els nostres companys de viatge tenien molt clar que l’actiu que suposa Delta Partners afegeix molt valor i tenia sentit fer-ho amb independència del curt termini. No ens ha canviat res en el dia a dia, a banda de l’avantatge de ser part d’un grup més gran, accés a talent i relacions complementàries.\nCom s’ha de fer la revolució Cruyff als despatxos del Barça?\nCal canviar de dalt a baix el model de governança i gestió del club. No podem tenir directius que fitxin sobretot si es tracta de directius que no venen del món del futbol, no podem deixar de tenir els millors executius i la capacitat empresarial del món de l’entreteniment i la tecnologia al capdavant del club. No podem permetre que no hi hagi els millors en cada àrea, empresarial i esportiva.\nNo podem permetre que no es normalitzi el paper de la dona en tots els nivells: la junta directiva, els equips professionals o les estructures executives no només en el món del futbol. La diversitat enriqueix moltíssim els projectes. A Delta Partners tenim 52 nacionalitats representades, diversitat cultural, religiosa i de gènere. No és un tema de modes o quotes sinó que la complementarietat d’homes i dones fa que els projectes siguin més rics.\n"Anàvem a signar la venda de Delta Partners a començaments d’any i llavors va esclatar la pandèmia, vaig pensar que se n'anava a norris però no"\nA què ha d'aspirar el club?\nAspirem a fer realitat i tangible el potencial que té el Barça d’ajudar a fer un món millor. Hem treballat per veure de quina manera podem crear un club amb causa i ajudar a fer-ho bé amb una reforma estatutària per canviar procediments i processos que hem vist que estan ancorats al segle passat. Encara anem amb el paper i el carbó de quan jo anava al concessionari del meu pare. Tot això genera problemes i rumors. Hem de portar el club d’una vegada per totes al segle XXI.\n“El CEO del Barça hauria de ser el CEO de Disney o el Cirque du Soleil”, assegurava en un esmorzar a Esade.\nEl perfil ideal quan nosaltres vam fer la llista reunia tant temes de capacitat i coneixement tècnic del món de la tecnologia, comptes de resultats importants, pressupostos elevats, experiència en monetitzar productes i serveis per a milions de persones. Però també havia de ser algú de confiança, que fos català i culer i que conegués bé el Barça.\nQui serà el CEO del Barça si guanya la seva candidatura?\nHo farem públic si guanyem les eleccions perquè ara mateix té contracte amb una empresa global del món de la tecnologia. Hem de veure si tenim l’honor o no de governar.\n"No crec que fracasséssim amb el vot electrònic"\nPer què va fracassar la proposta del vot electrònic?\nJo no crec que fracasséssim. Vam reunir més de 5.000 signatures de suport en molts pocs dies i vam ser els primers socis que posàvem un punt a l’ordre del dia d’una assemblea de compromissaris. Malgrat la manca de voluntat política per fer que això avancés, el 60% dels comprimissaris van votar-hi a favor. Tenim estatuts antics i ancorats al segle passat, no hi ha hagut voluntat política de portar la democràcia del club al següent nivell. Si tenim l’honor de governar, volem impulsar i fer realitat el compromís de fer un club més democràtic i més transparent.\nFont: "Amb mi, Messi no hauria enviat cap burofax"


Càstig per a l'Atlético i història per a Renard | Futfem.cat\nA la tercera tampoc ha anat la vençuda per a l'Atlético de Madrid. El conjunt 'matalasser' s'ha acomiadat de la Champions als vuitens de final després d'errar fins a tres llançaments de penal. Ni Deyna Castellanos i Merel Van Dongen, a l'anada; ni Tonni Dugan, a la tornada, han estat capaces de transformar la pena màxima de la qual han gaudit. A Monza, on l'Atlético ha exercit de local a causa de les restriccions pel coronavirus, el Chelsea ha sumat un empat a un en un duel gairebé calcat al primer assalt. L'error de Duggan al minut 75' l'ha aprofitat Maren Mjelde, també des del punt de penal, per obrir el marcador i dissoldre les opcions blanc-i-vermelles. Al temps de descompte, el gol d'Emelyne Laurent ha segellat l'1-3 global en un encreuament en el qual l'Atlético ha fallat els tres penals dels quals ha disposat mentre que el Chelsea ha anotat els dos que ha llençat.\nEl partit de tornada entre el Bayern München i el BIIK-Kazygurt també ha estat marcat pels penals, si bé les muniqueses, en aquest cas, han estat més encertades des dels onze metres. Dos dels gols del 3-0 entre alemanyes i kazakhs han arribat des de la pena màxima, transformades per Lina Magull i Sydney Lohmann, autores del primer i tercer gol. El segon del duel l'ha anotat Simone Boye Sørensen, si bé Magull l'havia tingut instants abans a les seves botes i, precisament, amb un penal aturat per la portera visitant. El Bayern, d'aquesta manera, ha eliminat per segon any consecutiu el BIIK-Kazygurt als vuitens, aquest cop amb un 9-1 global.\nEl Barça, per la seva banda, ha superat el tràmit a Dinamarca i ha endossat un 0-5 al Fortuna Hjørring amb gols d'Aitana Bonmatí, autora d'un doblet, i Marta Torrejón, Asisat Oshoala i Lieke Martens. Amb aquest resultat, el conjunt català assoleix el ple de victòries en les seves sis últimes participacions als vuitens de final. Mateixa fita que ha assolit l'Olympique Lyonnais, que ha superat el Brøndby en la seva visita a Copenhaguen per 1-3. Les daneses s'han avançat passat els deu minuts amb una diana de Nana Christiansen que donava ales a l'esperança després del 0-2 de l'anada per les franceses. Les lioneses, però, han esvaït qualsevol intent de remuntada amb els gols de Nikita Parris i Melvine Malard, al primer temps, i de Wendie Renard de penal poc després d'iniciar el segon temps. La victòria de l'Olympique també ha suposat la número 70 de Renard a la Champions, que s'ha convertit en la primera futbolista a assolir aquesta fita.\nEL ROSENGÅRD FA BONA LA REMUNTADA\nL'eliminatòria més disputada d'aquests vuitens de final l'han protagonitzat el Rosengård i el St. Pölten. Després que les sueques igualessin el duel d'anada en el descompte per segellar el 2-2, en la visita a Àustria s'han imposat per 0-2 eliminant, així, a un St. Pölten que era l'únic equip debutant que quedava viu a la competició i que havia arribat des de la fase classificatòria. El Rosengård n'ha tingut prou amb les dianes d'Emma Berglund i Mimmi Larsson a la primera meitat per assegurar-se la seva presència al sorteig de quarts d'aquest divendres.\nTambé el Wolfsburg s'ha desfet del seu rival per 0-2, mateix resultat que les alemanyes van obtenir en el partit d'anada davant el Lillestrøm. El duel entre llobes i noruegues, disputat a Hongria, l'han decidit els gols d'Ina Gausdal, en pròpia porteria, i Ingrid Engen, tots dos en els instants finals de la primera meitat. D'aquesta manera, el Wolfsburg manté el seu rècord de classificacions per a quarts de final amb un total de nou participacions en aquesta ronda.\nTampoc s'ha deixat sorprendre el Manchester City en la seva visita a la Fiorentina amb el coixí del 3-0 per a les 'sky-blues' de l'anada. Les angleses s'han imposat per un contundent 0-5 fonamentat amb els doblets d'Ellen White en el primer temps i de Sam Mewis en la represa. Caroline Weir, amb un penal passat el quart d'hora de partit ha arrodonit la golejada del City.\nPRIMERA PASSA DEL PSG\nEl Paris Saint-Germain s'ha estrenat, aquest dimarts, en la ronda de vuitens de final disputant l'anada amb l'Slavia Praha. L'eliminatòria entre franceses i txeques es va veure ajornada com una de les mesures preses per la UEFA a causa del coronavirus, fet que provoca que PSG i Slavia prenguin part del sorteig de quarts sense saber qui serà en la següent ronda. Amb tot, tenint en compte el pes de l'escut i el resultat del primer assalt disputat a França, situa el conjunt parisenc com a clar favorit. Marie-Antoinette Katoto ha aplanat la victòria del Paris Saint-Germain amb un doblet al primer temps, i Ramona Bachmann, Ashley Lawrence i Luana Bertolucci a la represa han signat el 5-0 definitiu.\nEtiquetes Champions\tRosengard\tbarcelona\tatletico-madrid\tOlympique Lyonnais\tchelsea\twolfsburg\tmanchester city\tParis-Saint-Germain\tbiik-kazygurt\tLillestrøm\tbayern-münchen\tFortuna-Hjoerring\tSt.-Poelten\tFiorentina\tSparta-Praha\tBroendby


El Club Nàutic continua avançant amb les obres d'aigua i terra | Ràdio Arenys 91.2FM\n/ Act.: 27 de novembre del 2019 a les 15:11\nAquesta setmana es repateix un programa …\nIl·luminacions Just instal·la els Llums de Nadal que …\nUn cop finalitzada la rampa per vela lleugera a principis d’aquest novembre, han continuat amb l’esplanada de vela lleugera i està previst que en un termini de 6 setmanes l’hagin acabat. Seguidament, será el moment d’ubicar la benzinera que prevista en el projecte.\nEl president del Club Nàutic d’Arenys, Carles Ubach, ha explicat que el Club Nàutic va acabar a principis de novembre la part de la rampa per vela lleugera, obra que els va permetre celebrar el Gran Premi d’Andorra. Seguidament, van continuar les obres, però sense l'empresa Sealand qui havia fet els treball fins aleshores. Recordem que Sealand es va ocupar primerament de les obres però que, a causa de l’endarreriment que aquesta portava, el Club Nàutic va decidir ocupar-se directament d’aquestes.\nAra tenen previst que, en 6 setmanes, hagin acabat l’esplanada de vela lleugera davant la piscina. Tot seguit, serà el torn d’ubicar una benzinera al Port d’Arenys de Mar, element que des del Club Nàutic consideren indispensable per l’equipament. Totes les embarcacions podran omplir el dipòsit de benzina i gasoil en aquest espai.\nSi ens remuntem als inicis, a mitjans desembre del 2018 el Club Nàutic va engegar les obres que incloïen la construcció de noves passeres, amarradors per a embarcacions, ubicacions de marina seca i una gasolinera. Tot i que tenien una durada prevista de 7 mesos, encara no han finalitzat.\nEl Club Nàutic es va veure obligat a aturar les obres d'aigua a mitjans de juliol per la temporada d'estiu i no les va reprendre fins al setembre.


Inici > Relació de càtedres institucionals > Càtedra L'Horta de València, Territori Metropolità > Presentació\nL’Horta de València és un dels territoris històrics més assenyalats i emblemàtics per a la societat valenciana. És també una construcció social de l’espai durant segles per part de les persones que hi han habitat i n’han fet ús, tant des de la pròpia Horta com des de la Ciutat de València. I, sens dubte, és també paradigma d’una fructífera relació camp-ciutat que, periòdicament, ha estat causa de conflicte i diferenciació d’interessos.\nActualment l’Horta de València es pot definir com una herència patrimonial, cultural i paisatgística de primer ordre, acompanyada d’una realitat humana, social i econòmica de vida quotidiana de les persones que hi viuen de la terra i fan que l’Horta continue existint dia a dia. Aquesta herència s’entrecreua, a més, amb les demandes de la societat urbana postindustrial que ha anat ocupant sense parar l’espai agrícola.\nÉs en aquest sentit que la Càtedra L’Horta de València: territori metropolità es planteja difondre el passat i el present d’aquest territori amb nom propi, però també ser porta oberta per a parlar-ne del futur amb totes les parts implicades. Uns altres objectius són documentar i donar a conéixer el patrimoni històric, arquitectònic i cultural que l’Horta ha acumulat durant segles; fer la major possible difusió dels abundants estudis, investigacions i projectes que el món acadèmic i professional ha elaborat i aportat durant els darrers anys en aquesta qüestió; difondre entre els àmbits i entitats de la societat valenciana el coneixement més específic sobre què ha estat i és hui aquest territori. En definitiva, aquesta càtedra vol ser el fòrum de debat sobre el present i el futur del complex espai agrari i metropolità que representa i on s’ubica l’Horta de València.


FRACASO ESCOLAR o FRACASO POLÍTICO: julio 2019\nHorari escolar partit imposat\nEl Departament d’Educació ha decretat un horari partit en molts nous centres d’ensenyament. És a dir, si ara es feia sols horari de matí es passarà a classes de matí i tarda. El principal argument, i són paraules del Secretari de Polítiques Educatives, Carles Martínez, és que és inacceptable que els alumnes dinin a quarts de quatre, la qual cosa ja estava resolta amb els menjadors escolars a quarts de tres. Però a més aquesta idea no té en compte els informes on es manifesta que els conflictes a les aules de Secundària es donaven fonamentalment per les tardes. Se sap, i està en molts estudis, que les trifulgues a classe s’esdevenen quan després de dinar els adolescents se senten molt inquiets al fer sessions durant les tardes. També cal afegir que l’horari de matins controla millor l’absentisme escolar concentrat per les tardes. Cal afegir que el Departament d’Educació, defensor de l’autonomia de centres, ara vulgui imposar un horari partit a molts centres catalans. Tots ells haurien de poder escollir quin horari més els convé. Si ara tornem a un horari de matí i tarda, seria com un pas enrere en les millores educatives. A més no es pensa en les tardes infernals de maig i juny que sovint ostenta la nostra climatologia. Durant les mateixes se superen temperatures que la llei laboral prohibeix per tal de treballar-hi. A més el Departament d’Educació, sabent que segons ell mateix, s’ha reduït el fracàs escolar d’ençà l’aplicació de l’horari intensiu de matí, es contradiu tornant a un d’antic. No sembla que aquesta mesura esdevingui massa innovadora, amb l’afegit que el Departament d’Educació sempre ha apostat per la novetat. Avançar cap al futur no vol dir repetir els errors del passat.\nPublicado por David Rabadà i Vives en 2:25 No hay comentarios:\nJornada continuada a Secundària en perill\nProfessors de Secundària (aspepc·sps) troba paradoxal la proposta d’horaris escolars que la Fundació Bofill ha fet. Aquesta fundació ha proposat un horari partit a tots els centres d’ensenyament catalans. És a dir, si ara sols es feia horari de matí les classes passaran a ser de matí i tarda. Aquesta idea no té en compte dos fets contrastats. Primer que la vigent jornada continuada pel matí permet controlar i reduir millor l’absentisme escolar. I el segon que l’horari de matins redueix l’índex conflictes a les aules de Secundària, un fet que augmentava per les tardes. És curiós que la Fundació Jaume Bofill, defensora de l’autonomia de centres, ara vulgui imposar un horari partit a tots els centres catalans. Tots ells, i amb l’esmentada autonomia, han pogut escollir quin horari més els convenia. És més, i anualment, tots els centres de secundària que fan jornada continuada, avaluen si aquesta contribueix a la millora del rendiment acadèmic, a la reducció dels conflictes i a la millora de la convivència. Després pares, professors i alumnes voten si es manté en cada centre aquest horari o no. Per ara la jornada continuada s’ha votat majoritàriament a tots els centres públics catalans pel que si ara tornem a un horari de matí i tarda, seria com un pas enrere en la democràcia i en les millores d’ensenyament. A més no es pensa en les tardes infernals que sovint maig i juny ens imposa en la nostra climatologia. Durant els mateixos se superen temperatures que la llei laboral prohibeix per tal de treballar-hi.\nDavant tot l’anterior, Professors de Secundària (aspepc·sps) vol saber què hi diu el Departament d’Educació al respecte, sabent que segons el mateix s’ha reduït el fracàs escolar d’ençà l’aplicació de l’horari intensiu de matí. Professors de Secundària (aspepc·sps) manifesta una suma preocupació en el fet que l’antic horari partit, que abans s’aplicava a Secundària, ara es vulgui aplicar de nou durant el proper curs. No sembla que aquesta mesura esdevingui massa innovadora, amb l’afegit que la Fundació Jaume Bofill sempre ha apostat per la innovació educativa. Podríem dir que la Bofill té presa en fer reformes a curt termini i l’educació no se la pot millorar amb mesures immediates. Els canvis sota la política d’innovacions semblen més una alteració del sistema educatiu que no pas una millora real en ensenyament. Avançar cap al futur no vol dir repetir els errors del passat.\nPublicado por David Rabadà i Vives en 0:41 No hay comentarios:\nHorari escolar en perill\nLa Fundació Bofill ha proposat un horari partit als centres d’ensenyament catalans. És a dir, si ara es feia sols horari de matí es passarà a classes de matí i tarda. Aquesta idea no té en compte els informes on es manifesta que els conflictes a les aules de Secundària es donaven fonamentalment per les tardes. Se sap, i està en molts estudis, que les trifulgues a classe s’esdevenen quan després de dinar els adolescents se senten molt violents al fer sessions per les tardes. Cal afegir que la Fundació Jaume Bofill, defensora de l’autonomia de centres, ara vulgui imposar un horari partit a tots els centres catalans. Tots ells, i sota la votada autonomia de centres, han pogut escollir quin horari més els convenia. Si ara tornem a un horari de matí i tarda, seria com un pas enrere en les millores d’ensenyament. A més no es pensa en els mesos infernals de maig i juny que sovint ostenten la nostra climatologia. Durant els mateixos se superen les temperatures que la llei laboral prohibeix per tal de treballar-hi. Cal veure què diu el Departament d’Educació, sabent que segons el mateix s’ha reduït el fracàs escolar d’ençà l’aplicació de l’horari intensiu de matí. Tot i així la Fundació Jaume Bofill proposa que es facin per les tardes activitats extraescolars. La pregunta òbvia és qui pagarà totes aquestes sessions. Per tant és de suma preocupació que l’antic horari partit, que abans s’aplicava a Secundària, ara es vulgui aplicar de nou durant el proper curs. No sembla que aquesta mesura esdevingui massa innovadora, amb l’afegit que la Fundació Jaume Bofill sempre ha apostat per la innovació educativa. Podríem dir que la Bofill, i el seu afí, el Departament d’Educació, té presa en fer reformes a curt termini i l’educació no se la pot millorar amb mesures immediates. De fet aquest vell horari partit no està sent acordat ni publicat amb temps suficient. Els canvis sota la política d’innovacions semblen més una alteració del sistema educatiu que no pas una millora real en ensenyament. Avançar cap al futur no vol dir repetir els errors passats.\nPublicado por David Rabadà i Vives en 11:48 No hay comentarios:


Diari de l'estada dels nostres alumnes de 4t d'ESO a Romania - Escola Pia Sant Antoni\nDiari de l'estada dels nostres alumnes de 4t d'ESO a Romania\n22 de maig 2017, 8:27 publicada per admin epsa2 [ actualitzat el 29 de maig 2017, 2:26 ]\nCada dia s'anirà afegint el resum de la jornada.\nDia 22 de maig - 12:30\nL'intercanvi dels alumnes de 4t d'ESO amb el Clegiul National Mihai Vitaezul, a Romania ha començat amb bon peu. Mireu la cara de felicitat que posen en el punt de trobada a l'aeroport d'El Prat. A les 11.30h ha sortit l'avió cap a Bucarest on s'espera que hi arribin a les 15.35h. Aquí tenim una foto on ja estan pujant a l'avió. Els desitgem una molt bona estada"\nDia 22 de maig - 15:30\nFinalment els expedicionaris han arribat a Bucarest. A jutjar per les seves expressions sembla que el viatge ha estat d'allò més agradable"\nFotografies 22 Maig\nDimarts 23, 9.30h (hora catalana)\nUn cop passada la nit s'han retrobat tots i totes de bon matí. Sembla que estan molt contents amb les famílies dels alumnes romanesos amb qui comparteixen l'intercanvi.\nPer començar la jornada han fet una visita a l'escola que els acull, el Colegiul National Mihai Viteazul de Bucarest. Feu també vosaltres una petita visita al centre contemplant les fotografies que ens han fet arribar.\nUn cop acabada la ronda han pujat a l'autocar que els portarà cap a Transilvània, on hi passaran tres dies visitant castells i ciutats"\nDimarts 23 a les 17.00h (hora catalana)\n"L'estada a Transilvània ha començat amb una visita al Castell de Peles, a la població de Sinaia. Jutgeu vosaltres mateixos però mirant les cares dels alumnes diríem que estan realment impressionats.\nEl dinar l'han realitzat al Restaurant Dragului, al poble de Pedreal. No es veu gaire bé què mengen però segur que està molt bo!!!"\nFotografies 23 Maig\nDimecres 24 de maig, a les 9.30h (hora catalana)\n"Ahir, després de les visites, van anar a hostatjar-se al Grand Hotel Perla Ciucasului, a la població de Tarlungeni, prop de Brasov, la capital de la zona. Un paratge fantàstic enmig de la muntanya.\nA la nit s'ho van passar d'allò més bé ballant danses tradicionals. Guaiteu els vídeos i veureu la bona harmonia i les ganes de passar-ho bé que tenen.\nAvui tenen previst visitar els castells de Bran (el famós castell d'en Dràcula) i el de Rasnov, així com el Parc dels dinosaures d'aquesta contrada"\nDimecres 24 de maig, a les 17.30h (hora catalana)\n"Avui, després de les emocions d'ahir a la nit han començat el dia visitant ni més ni menys que el Castell de Bran, més conegut pel Castell del Comte Dràcula. A jutjar per les imatges no sembla pas un lloc tan sinistre...\nA l'hora de dinar han anat a un restaurant que en el soterrani té una mena de cava - museu amb tot de productes i objectes tradicionals. Es tracta del Restaurant Coliba Haiducilor, al poble de Poiana Brasov. Avui sí que els nostres reporters ens han fet fotos explícites del menú...\nA la tarda han fet un canvi en la ruta prevista i han anat a Prejmer. Aquest poble, està a Saxon Land, una zona de Transilvània que va ser poblada fa segles per comunitats germàniques i on encara s'hi parla alemany. Prejmer és un dels pobles de la zona amb una església fortificada. Quan atacaven els turcs tot el poble es refugiava en un edifici circular amb cel.les i resistien l'atac des de dins. Tenien menjar emmagatzemat i fins i tot una petita escola. El lloc és preciós i molt interessant. Forma part del patrimoni de la humanitat de la Unesco. Si us fixeu en les fotos queda clar que no hauran trobat a faltar els dinosaures.\nSortint d'aquí aniran a una granja on elaboren formatge, però això ja ho veurem demà..."\nFotografies i Video 24 Maig\nDijous 25 de maig, a les 9.30h (hora catalana - no oblidem que a Romania van una hora avançats)\nEl dia d'ahir no podia acabar de millor manera.\nPrimer, abans de sopar van estar en una granja on, tal i com podeu veure, els nostres alumnes van aprendre a munyir vaques!!!\nA la nit, abans d'anar a dormir un genuí foc de camp, d'aquells que els més ganàpies recordem amb nostàlgia quan anàvem d'excursió recorrent la nostra geografia, d'aquells que al voltant del foc cantàvem cançons, ens explicàvem experiències, fèiem jocs, rèiem, .. vaja, de fet diuen que va ser així que ens vam començar a fer éssers humans...\nBen segur que seran dues experiències inoblidables que els hauran fet retrobar-se amb ells mateixos, que els hauran dut al més profund del seu Jo...\nI avui seguiran descobrint aquest país que ja els té ben sorpresos i captivats. La previsió és de passar el dia a la capital de Transilvània, a Brasov."\nDijous 25 de juny, a les 17.30h (hora catalana)\nEl dia d'avui ha estat una mica més tranquil. Durant el matí han fet un joc de pistes que els ha permès descobrir la ciutat de Bresov i, havent dinat han retornat cap a Bucarest, deixant enrere totes les experiències viscudes a Transilvània que els han permès fer una bona pinya,\nAquesta nit tampoc serà tan moguda com la passada ja que estaran amb les famílies d'acollida.\nUs afegim algunes imatges de Brasov per tal que us feu una imatge de com és aquesta ciutat i n'aprecieu alguns detalls.\nDemà està previst que visitin el Parlament de Romania i passegin per Bucarest."\nFotografies i Video 25 Maig\nDivendres 26 de maig, a les 11.30h (hora catalana)\nAvui el temps els ha fet una mala passada i han hagut d'ajornar momentàniament la passejada per Bucarest.\nEn aquests moments es troben visitant el Museu Nacional d'Art de Romania, ubicat a l'antic Palau Reial. Una mica de cultura també els anirà bé!!!\nDivendres 26 de maig, a les 18.00h (hora catalana)\nDesprés de la interessant visita al Museu han anat a dinar al restaurant més històric de Bucarest. Podeu veure quin espai més bonic. Segur que hi deuen cuinar bé, fixeu-vos que ple està.\nA la tarda, molts dels nostres han anat a la llibreria Carturesti, la més bonica i una de les més grans de Bucarest.\nDesprés tornaran a passar el que resta del dia amb les famílies acollidores.\nDemà es preveu la visita al Parlament que avui han hagut d'ajornar a causa d'un acte polític imprevist. També tenien prevista la visita al Poble Museu i al parc d'Herastrau, però si han d'anar al Parlament ja veurem com queden les coses... Demà ens ho explicaran\nFotografies 26 Maig\nDissabte 27, a les 13.00h (hora catalana)\nAvui, finalment, han visitat la seu del Parlament romanès, el segon edifici més gran del món, només superat pel Pentàgon. Estem visitant el parlament. Resulta que avui és dia de portes obertes, fet que només passa un cop l'any, per la qual cosa poden veure llocs habitualment tancats. Sembla ser que hi ha moltes teles i periodistes. L'única pega de la jornada és que avui no para de ploure, però vaja, sota el sostre del Parlament...\nEn sortir tindran temps lliure. Aniran tots junts a dinar i a acabar les compres.\nAl vespre es trobaran de nou per fer el comiat amb un sopar.\nDemà tenen l'hora prevista d'arribada a l'aeroport d'El Prat a les 10.40h, però ens han arribat veus de que els nois i les noies es volen quedar a Romania..."\nDissabte 27, a les 21.00h (hora catalana)\nL'aventura s'acaba... Aquest vespre, acompanyats per les famílies, han fet un acte de comiat a la sala d'actes del Colegiul i en acabat han anat a sopar a un restaurant.\nDesprés a dormir... que demà cal llevar-se d'hora per emprendre la tornada cap a casa.\nFotografies 28 Maig\n"Diumenge 28 de maig a les 12.00h (hora catalana)\nJa tenim els nostres alumnes de nou a Barcelona. Han arribat puntualment a les 10.40h, cansats però súper contents, amb ganes de retrobar-se amb els seus nous amics i amigues romanesos d'aquí una setmana, quan ens tornaran la "visita".\nDemà us compartirem les poques fotografies, les dues darreres fetes a Bucarest i les dues primeres fetes a El Prat."


El femení d'handbol acaba la primera volta en tercera posició - Viu Molins de Rei\nEl femení d’handbol acaba la primera volta en tercera posició\nJose Polo • 03/12/2018\nMolins de Q CE Molins de Rei 22-21 Torró d’Agramunt. Les entrenades per Marc Monné acaben la primera volta de la primera fase en tercera posició, lloc que dóna dret a disputar les fases d’ascens. Per la seva banda, el sènior masculí és líder.\nMolins de Rei és un municipi amb una relació especial amb l’handbol femení, esport que ha viscut diferents èpoques daurades gairebé arribant a les categories de màxima exigència competitiva. L’última va ser ja l’any 2012. L’equip llavors entrenat per Isa Rabassa va aconseguir l’ascens a Divisió d’Honor Plata, segona màxima categoria en l’àmbit estatal. L’entitat va haver de renunciar a l’ascens per no poder fer front a la despesa econòmica que significa competir en una lliga d’aquest nivell. De fet, es va renunciar durant dues temporades consecutives a un ascens que es va guanyar a la pista, en una de les situacions més injustes esportivament parlant dels últims temps en l’esport de molinenc.\nAquell equip es va desfer i llavors va començar un treball amb la mirada posada a llarg termini que es basava en cuidar les categories inferiors. Ara es comencen a veure els primers resultats. El Molins de Q CE Molins de Rei va guanyar per 22 a 21 al Torró d’Agramunt en l’última jornada de la primera volta de la primera fase de la competició. Amb aquesta victòria, les molinenques consoliden la tercera posició del seu grup de Primera Catalana. Aquesta plaça dóna dret a disputar les fases d’ascens.\nEl partit va ser molt igualat. Les visitants van plantejar una defensa 6-0 per intentar aprofitar la falta de llançadores exteriors de les molinenques. Al principi va costar molt, i les d’Agramunt van aconseguir avantatges en els primers compassos. Tampoc es van escapar, i sobre el minut 25 el Molins de Q CE Molins de Rei va aconseguir empatar a 6. En un matx amb pocs gols, aquell moment va significar un punt d’inflexió: per fi van poder superar la defensa gràcies a bones penetracions de les laterals. De fet, es va arribar a la mitja part amb una mínima avantatge a l’electrònic (8-7).\nEl segon temps va començar més animat, amb gols per part dels dos equips. Les dues formacions no aconseguien escapar-se, amb resultats ajustats en tot moment. Però les de Molins de Rei, amb Fradera i Monné destacant en l’aspecte golejador (sis gols cadascuna) van aconseguir obrir una petita escletxa de tres gols de diferència al minut vint, just quan les extrems també van començar a ser més incisives.\nA partir d’aquí van saber patir. El col·lectiu va ser madur i va treballar en equip per competir durant els últims minuts, quan el rival va anar per la remuntada a la desesperada avançant la seva defensa, que per moments va ser individual a tota la pista. Laura, la portera, va fer un total de vuit aturades, algunes en moments clau. Finalment, les molinenques van aconseguir una victòria per la mínima 22-21 que permet acabar la primera volta en una molt meritòria tercera posició tot i la seva joventut.\n“La meitat de l’equip està format per jugadores de categoria juvenil”, reconeix l’entrenador, Marc Monné, en declaracions a Viu Molins de Rei. Són aquelles nenes, ara ja dones, per les quals es va apostar en el seu moment. “Podem definir el nostre estil com ràpid i agressiu”, descriu el tècnic. Precisament és el mateix sistema que tenia aquell equip que era un dels més potents de tot Catalunya.\n“El nostre objectiu és mantenir aquesta tercera posició per poder jugar les fases d’ascens. Seria important perquè així podrien guanyar experiència”, afirma l’entrenador. “Les jugadores tenen molt marge de creixement”, sentencia Marc Monné. Aquestes mateixes jugadores han passat moments molt complicats durant les últimes temporades. No s’han rendit i, gràcies a la seva constància, ara comencen a gaudir de bons resultats. Segur que si Inés Solana, la capitana d’aquell equip de 2012 i que destacava per lluitar cada pilota com si fos l’última i per una qualitat humana excepcional, estaria orgullosa d’elles.\nEl Molins de Q CE Molins de Rei masculí, líder de Primera Catalana\nLa temporada està sent dolça per l’handbol de Molins de Rei. I és que el Molins de Q CE Molins de Rei masculí també està aconseguint grans resultats. De fet, és líder de Primera Catalana. En l’últim partit van aconseguir una victòria per 23 a 32 a la pista del Club Handbol Martorell.\n“Era un partit complicat en l’àmbit psicològic ja que era un equip de la zona baixa i molta gent tenia el cap pensant en la jornada vinent contra un rival directe“, explica l’entrenador, Bernat Anducas, a aquest diari. De fet, va ser un matx més difícil del que es pot interpretar mirant el resultat final. “Durant la primera part vam tenir moltes imprecisions en atac i error individuals en defensa”, reconeix Anducas, que fa poc temps era jugador de l’equip i, de fet, comparteix cos tècnic amb un altre jugador important durant els últims anys, Pol Ibáñez.\nLa situació va millorar en la segona part. “Hem trobat més dinamisme en defensa i hem aprofitat els errors del Martorell per obrir forat a base de contraatac”, relata Anducas. Al final, victòria per nou gols de diferència per continuar al capdavant de la classificació.\nEtiquetes:Bernat Anducas CE Molins de Rei handbol handbol femení Marc Monné Pol Ibañez